section_heading: Trenerska karijera
paragraph_text: Nakon nekoliko godina provedenih kao trener juniorske momčadi svog zadnjeg kluba, Red Bull Salzburga, zajedno s bratom Robertom početkom 2013. godine preuzeo je vođenje hrvatske nogometne reprezentacije do 21 godine. Nakon odlaska Igora Štimca s izborničke funkcije, 16. listopada 2013. godine postao je novi izbornik "A" reprezentacije.<ref> Hrvatska je pod njegovim vodstvom u dvije utakmice doigravanja protiv Islanda izborila odlazak na SP u Brazilu 2014. godine.<ref> Na SP u Brazilu reprezentacija nije prošla skupinu. Nakon što je reprezentativna A momčad osvojila samo jedan bod u posljednjem kvalifikacijskom mini-ciklusu pri kvalifikacijama za Euro u Francuskoj 2016. godine (u Azerbajdžanu 0:0, u Norveškoj poraz od 2:0), Izvršni odbor saveza jednoglasno je smjenio Niku Kovača s mjesta izbornika hrvatske nogometne reprezentacije.<ref>